
	GULBENES NOVADA PAŠVALDĪBA

	Reģ.Nr.90009116327

	Ābeļu iela 2, Gulbene, Gulbenes nov., LV-4401

	Tālrunis 64497710, mob.26595362, e-pasts: dome@gulbene.lv, www.gulbene.lv


Gulbenē

GULBENES NOVADA PAŠVALDĪBAS 

ĪPAŠUMA NOVĒRTĒŠANAS UN IZSOĻU KOMISIJAS

PROTOKOLS

2026.gada 13.augustā
Nr.  GND/2.7.2/26/18
Sēde sasaukta: 2026.gada 10.augustā
Sēdi atklāj: 2026.gada 13.augustā plkst.08:30
Sēdi vada: S. Mickeviča – Īpašuma novērtēšanas un izsoļu komisijas priekšsēdētāja;

Sēdi protokolē: A. Gibnere – Īpašumu pārraudzības nodaļas vecākā zemes lietu speciāliste;

Sēdē piedalās – 


Komisijas locekļi: J. Antaņevičs, J. Barinskis, J. Duļbinskis, A. Brezinskis; 


Sēdē nepiedalās – 
Komisijas locekļi:.
Darba kārtība:
1. Par darba kārtības apstiprināšanu
2. Par nekustamā īpašuma Līgo pagastā ar nosaukumu “Akoti” izsoles rezultātu apstiprināšanu
3. Par nekustamā īpašuma Jaungulbenes pagastā ar nosaukumu “Kalnaskolas zemes” pirmās izsoles sākumcenas noteikšanu
1.§
Par darba kārtības apstiprināšanu

ZIŅO: S.Mickeviča

1. Papildināt darba kārtību ar 3.punktu - Par nekustamā īpašuma Jaungulbenes pagastā ar nosaukumu “Kalnaskolas zemes” pirmās izsoles sākumcenas noteikšanu

Atklāti balsojot: PAR – 5 (Sanita Mickeviča, Jānis Antaņevičs, Jānis Barinskis, ainārs Brezinskis, Juris Duļbinskis); PRET - nav; ATTURAS – nav, Gulbenes novada pašvaldības īpašuma novērtēšanas un izsoļu komisija NOLEMJ:

APSTIPRINĀT 2026.gada 13.augusta Gulbenes novada pašvaldības īpašuma novērtēšanas un izsoļu komisijas sēdes darba kārtību:

2.§

Par nekustamā īpašuma Līgo pagastā ar nosaukumu “Akoti”

izsoles rezultātu apstiprināšanu
ZIŅO: S.Mickeviča

Gulbenes novada pašvaldības dome 2026.gada 30.jūnijā pieņēma lēmumu Nr. GND/2026/489 “Par nekustamā īpašuma Līgo pagastā ar nosaukumu “Akoti” pirmās izsoles rīkošanu” (protokols Nr. 12; 38.p.), ar kuru tika nolemts rīkot Gulbenes novada pašvaldībai piederošā nekustamā īpašuma Līgo pagastā ar nosaukumu “Akoti”, kadastra numurs 5076 004 0069, kas sastāv no zemes vienības ar kadastra apzīmējumu 50760040069 ar platību 4,12 ha, būves ar kadastra apzīmējumu 50760040069001 (dzīvojamā ēka) un būves ar kadastra apzīmējumu 50760040069003 (kūts), pirmo elektronisko izsoli.
Izsole sākās elektronisko izsoļu vietnē https://izsoles.ta.gov.lv 2026.gada 10.jūlijā plkst.13:00 un noslēdzās 2026.gada 10.augustā plkst. 13:00. Izsolē piedalījās viens pretendents. Sabiedrība ar ierobežotu atbildību “KALNALĪVES”, reģistrācijas numurs 43201013290, juridiskā adrese “Kalnalīves”, Daukstu pagasts, Gulbenes novads, LV-4429, par augstāko nosolīto cenu 16800 EUR (sešpadsmit tūkstoši astoņi simti euro) ir ieguvusi tiesības pirkt nekustamo īpašumu.

Publiskas personas mantas atsavināšanas likuma 34.panta pirmā daļa nosaka, ka izsoles rīkotājs apstiprina izsoles protokolu septiņu dienu laikā pēc izsoles. 

Atklāti balsojot: PAR – 5 (Sanita Mickeviča, Jānis Antaņevičs, Jānis Barinskis, Ainārs Brezinskis, Juris Duļbinskis); PRET - nav; ATTURAS - nav, Gulbenes novada pašvaldības īpašuma novērtēšanas un izsoļu komisija NOLEMJ:

APSTIPRINĀT Gulbenes novada pašvaldībai piederošā nekustamā īpašuma Līgo pagastā ar nosaukumu “Akoti”, kadastra numurs 5076 004 0069, kas sastāv no zemes vienības ar kadastra apzīmējumu 50760040069 ar platību 4,12 ha, būves ar kadastra apzīmējumu 50760040069001 (dzīvojamā ēka) un būves ar kadastra apzīmējumu 50760040069003 (kūts), elektronisko izsoļu vietnē notikušās izsoles 2026.gada 11.augusta aktu Nr. 637595/0/2026-AKT (Gulbenes novada pašvaldībā reģistrēts 2026.gada 11.augustā ar reģistrācijas Nr. GND/2.7.4/26/39).

3 .§

Par nekustamā īpašuma Jaungulbenes pagastā ar nosaukumu “Kalnaskolas zemes” 

pirmās izsoles sākumcenas noteikšanu 

ZIŅO: S. Mickeviča

Gulbenes novada pašvaldības dome 2026.gada 26.martā pieņēma lēmumu Nr. GND/2026/185 “Par nekustamā īpašuma Jaungulbenes pagastā ar nosaukumu “Kalnaskolas zemes” atsavināšanu” (protokols Nr. 5;  16.p.), ar kuru nolēma nodot atsavināšanai elektroniskā izsolē ar augšupejošu soli Gulbenes novada pašvaldībai piederošo nekustamo īpašumu Jaungulbenes pagastā ar nosaukumu “Kalnaskolas zemes”, kadastra numurs 5060 002 0118, kas sastāv no zemes vienības ar kadastra apzīmējumu 50600020118 ar platību 19,56 ha, t.sk. mežaudze 0,91 ha platībā (turpmāk – Nekustamais īpašums), un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
Ņemot vērā Gulbenes novada pašvaldības īpašuma novērtēšanas un izsoļu komisijas 2026.gada 2.jūlija sēdes lēmumu “Par nekustamo īpašumu novērtēšanu”, protokols Nr. GND/2.7.2/26/13 (27.§), ar kuru tika nolemts Nekustamā īpašuma vērtēšanu organizēt piesaistot gan sertificētu nekustamā īpašuma vērtētāju un mežaudzes vērtētāju, gan sertificētu augošas koksnes krājas kvalitātes vērtētāju.
Atbilstoši sertificēta vērtētāja – sabiedrības ar ierobežotu atbildību “Vindeks”, reģistrācijas Nr. 40003562948, juridiskā adrese: Pļavniekkalna iela 69, Katlakalns, Ķekavas pagasts, Ķekavas novads, LV-2111, sagatavotajai 2026.gada 5.augusta vērtēšanas atskaitei (Gulbenes novada pašvaldībā saņemta 2026.gada 11.augustā un reģistrēta ar Nr. GND/4.18/26/3013-S) par nekustamā īpašuma tirgus vērtību objekta tirgus vērtība (ar mežaudzi) ir 66200 EUR (sešdesmit seši tūkstoši divi simti euro). Objekta tirgus vērtību veido lauksaimniecībā izmantojamās zeme tirgus vērtība, mežsaimniecībā izmantojamās zemes tirgus vērtība un mežaudzes tirgus vērtība. Lauksaimniecībā izmantojamā zemes 14,45 ha platībā tirgus vērtība ir 49200 EUR (četrdesmit deviņi tūkstoši divi simti euro), mežsaimniecībā izmantojamā zeme 5,11 ha platībā tirgus vērtība ir 13400 EUR (trīspadsmit tūkstoši četri simti euro) un uz tās esošā mežaudze tirgus vērtība ir noteikta 3600 EUR (trīs tūkstoši seši simti euro). No iepriekš minētā ir secināms, ka zemes tirgus vērtība bez mežaudzes ir  62600 EUR (sešdesmit divi tūkstoši seši simti euro).
Saskaņā ar Publiskas personas mantas atsavināšanas likuma 8.panta sesto daļu, mantas novērtēšanas komisija novērtēšanai pieaicina vienu vai vairākus sertificētus vērtētājus.

Publiskas personas finanšu līdzekļu un mantas izšķērdēšanas novēršanas likuma 3.panta 2.punkts nosaka, ka pašvaldībām ar mantu ir jārīkojas lietderīgi, to atsavinot un nododot īpašumā vai lietošanā citai personai par iespējami augstāku cenu.

Saskaņā ar Latvijas Republikas Valts kontroles 2024.gada revīzijas ziņojumā “Pašvaldību meži – nesaimnieciski izmantots publiskais resurss” norādīto, meža īpašumu pārdošanas gadījumos, neveicot augošo koku uzmērīšanu (dastošanu), netiek noskaidrota patiesā mežaudzes vērtība, tādējādi neiegūstot iespējami augstāko cenu par atsavināmo nekustamo īpašumu.

Gulbenes novada pašvaldība pārliecības gūšanai ir veikusi pārdodamās mantas, t.i., uz zemes vienības esošās mežaudzes novērtējuma atbilstību, piesaistot sertificētu augošas koksnes krājas kvalitātes vērtētāju, izsakot lūgumu veikt uz zemes vienības ar kadastra apzīmējumu 50600020118 augošo koku uzmērīšanu (dastošanu) un vērtības noteikšanu.

Atbilstoši sabiedrības ar ierobežotu atbildību “Liedes Meži”, reģistrācijas numurs 44103112452, juridiskā adrese “Priedaines” – 2, Līgo pagasts, Gulbenes novads, LV-4421, 2026.gada 23.jūlija atzinumam (saņemta 2026.gada 27.jūlijā un reģistrēta ar Nr. GND/4.18/26/2848-S), koksnes tirgus vērtība ir 5848 EUR (pieci tūkstoši astoņi simti četrdesmit astoņi euro). Koksnes tirgus vērtība noteikta, pamatojoties uz sertificēta augošas koksnes krājas kvalitātes vērtētāja Edvīna Eglītes (sertifikāts Nr.693 M, spēkā līdz 2030.gada 8.aprīlim) veikto augošo koku uzmērīšanu un to vērtības aprēķinu nekustamā īpašuma Jaungulbenes pagastā ar nosaukumu “Kalnaskolas zemes”, kadastra numurs 5060 002 0118, sastāvā ietilpstošajā zemes vienībā ar kadastra apzīmējumu 50600020118.
No iepriekš minētā ir secināms, ka sabiedrības ar ierobežotu atbildību “Liedes Meži”, reģistrācijas numurs 44103112452, juridiskā adrese “Priedaines” – 2, Līgo pagasts, Gulbenes novads, LV-4421, noteiktā augošās koksnes vērtība ir augstākā par sabiedrības ar ierobežotu atbildību “Vindeks”, reģistrācijas Nr. 40003562948, juridiskā adrese: Pļavniekkalna iela 69, Katlakalns, Ķekavas pagasts, Ķekavas novads, LV-2111, noteikto mežaudzes vērtību.

Gulbenes novada pašvaldības īpašuma novērtēšanas un izsoļu komisija ierosina uz Gulbene novada pašvaldības domes sēdi virzīt apstiprināšanai nosacīto cenu nekustamajam īpašumam, ņemot vērā sabiedrības ar ierobežotu atbildību “Vindeks”, reģistrācijas Nr. 40003562948, juridiskā adrese: Pļavniekkalna iela 69, Katlakalns, Ķekavas pagasts, Ķekavas novads, LV-2111 noteikto vērtību lauksaimniecības zemei un meža zemei, t.i., 62600 EUR (sešdesmit divi tūkstoši seši simti euro) un sabiedrības ar ierobežotu atbildību “Liedes Meži”, reģistrācijas numurs 44103112452, juridiskā adrese “Priedaines” – 2, Līgo pagasts, Gulbenes novads, LV-4421, noteikto augošās koksnes vērtību, t.i., 5848 EUR (pieci tūkstoši astoņi simti četrdesmit astoņi euro). Ņemot vērā minēto Gulbenes novada pašvaldības īpašuma novērtēšanas un izsoļu komisija ierosina objekta nosacīto cenu noteikt 68448 EUR (sešdesmit astoņi tūkstoši četri simti četrdesmit astoņi euro) apmērā.

Gulbenes novada pašvaldības īpašuma novērtēšanas un izsoļu komisija ierosina nekustamā īpašuma pirmās izsoles noteikumos norādīt izsoles soli 3450 EUR (trīs tūkstoši četri simti piecdesmit euro).
Gulbenes novada pašvaldības īpašuma novērtēšanas un izsoļu komisija ierosina pieteikšanos izsolei organizēt, sākot ar 2026. gada oktobri.

Pamatojoties uz Gulbenes novada pašvaldības īpašuma novērtēšanas un izsoļu komisijas nolikuma 3.1.punktu, kas nosaka, ka komisijai ir pienākums noteikt atsavināmā objekta un atsavināšanai paredzētā nekustamā īpašuma nosacīto cenu, saskaņā ar Publiskas personas mantas atsavināšanas likumu, atklāti balsojot: PAR – 5 (Sanita Mickeviča, Jānis Antaņevičs, Jānis Barinskis, Ainārs Brezinskis, Juris Duļbinskis); PRET - nav; ATTURAS - nav, Gulbenes novada pašvaldības īpašuma novērtēšanas un izsoļu komisija NOLEMJ:
1. NOTEIKT nekustamā īpašuma Jaungulbenes pagastā ar nosaukumu “Kalnaskolas zemes”, kadastra numurs 5060 002 0118, kas sastāv no zemes vienības ar kadastra apzīmējumu 50600020118 ar platību 19,56 ha, t.sk. mežaudze 0,91 ha platībā, pirmās izsoles sākumcenu 68448 EUR (sešdesmit astoņi tūkstoši četri simti četrdesmit astoņi euro).

2. IESNIEGT komisijas noteikto 1.punktā minētā īpašuma izsoles sākumcenu apstiprināšanai Gulbenes novada pašvaldības domes sēdē.

Sēde slēgta: plkst. 09:00
	Sēdes vadītāja:
	(personiskais paraksts)                                         S.Mickeviča

	Sēdi protokolēja:
	(personiskais paraksts)                                         A. Gibnere

